На основу члана 82. став. 3. Закона о локалној самоуправи („Службени гласник РС“, број: 97/16, 36/19 и 61/21), члана 90. став 3. Статута Града Бијељина („Службени гласник Града Бијељина“ број: 9/17), Градоначелник  доноси:

ОДЛУКУ

о расписивању јавног позива за најљепше уређено двориште индивидуалних домаћинстава, двориште заједница етажних власника и јавни простор у мјесним заједницама на територији Града Бијељина
I


Овом Одлуком Градоначелник Града Бијељина расписује јавни позив за најљепше уређено двориште индивидуалних домаћинстава, заједница етажних власника и јавни простор у мјесним заједницама на територији Града Бијељина.
II


Јавни позив из члана I налази се у прилогу ове Одлуке и чини њен саставни дио.

III

Ова Одлука ступа на снагу даном доношења, а биће објављена у Службеном гласнику Града Бијељина.

Г Р А Д О Н А Ч Е Л Н И К 

Број: 02-014-1-1450/26                                                                      ГРАДОНАЧЕЛНИК

Бијељина,                                                                   
Датум, 23.07.2026. године                                         
                                                                                                               Љубиша Петровић
ЈАВНИ ПОЗИВ

ЗА НАЈЉЕПШЕ УРЕЂЕНО ДВОРИШТЕ ИНДИВИДАЛНИХ

ДОМАЋИНСТАВА, ДВОРИШТЕ ЗАЈЕДНИЦА ЕТАЖНИХ ВЛАСНИКА И

ЈАВНИ ПРОСТОР У МЈЕСНИМ ЗАЈЕДНИЦАМА

НА ТЕРИТОРИЈИ ГРАДА БИЈЕЉИНА
Градска управа Града Бијељина проводи дугогорочну кампању озелењавања града и урбаних подручја под слоганом „Озеленимо Бијељину заједно“, у оквиру стратешког концепта „green BijeljINa“, који за циљ има стварање  предуслова за одрживи еколошки развој.  

Град Бијељина позива заинтересоване власнике индивидалних домаћинстава, заинтересованих ЗЕВ-ова, као и групе грађана или мјесне заједнице да заједнички уредимо дворишта или јавни простор у мјесним заједницама на подручју Града Бијељина. Циљ је да овакав вид озелењавања и уљепшавања постане дио праксе, како Градске управе, тако и самих грађана, како бисмо сви заједно учествовали и доприносили стварању љепшег и здравијег простора за живот свих грађана.  

Најљепше уређено двориште индивидуалних домаћинстава, двориште заједница 

етажних власника и јавни простор у мјесним заједницама, биће награђени и то:  
1. Најљепше уређено двориште индивидуалних домаћинстава – 

а) 1.200,00 КМ прва награда;  

б) 800,00 КМ друга награда; 

в) 500,00 КМ трећа награда;  
2. Најљепше уређено двориште заједница етажних власника –  

а) 1.200,00 КМ прва награда;  

б) 800,00 КМ друга награда;  

в) 500,00 КМ трећа награда; 
3. Најљепше уређен јавни простор у мјесним заједницама ће бити награђен у 

складу са потребама и учешћем грађана на основу посебне одлуке Градоначелника.  

Награде се додјељују на основу сљедећих критеријума:  

• општи изглед, разноврсност биљака, те укупна ангажованост и креативност 

пријављених учесника у уређењу животног простора, 

• концепција рјешења (креативност, оригиналност). 

Право учешћа имају сва физичка и правна лица са пребивалиштем односно 

сједиштем на подручју Града Бијељина, која у раздобљу од 24. јула 2026. године до  

07. августа 2026. године доставе попуњен образац и фотографије уређених простора (минимално 5 фотографија) на један од сљедећих начина:  

а) личним достављањем или поштом и на адресу Градске управе Града Бијељина  

б) на адресу електронске поште dvorista@gradbijeljina.org  

Све пријаве, пристигле до 07. августа 2026. године (укључујући и тај датум), ући ће у први круг избора за најљепше уређене просторе у једној од изнад наведених категорија. 
На јавни позив грађани поред уређених простора у њиховом породичном или етажном власништву могу да пријаве и просторе за које они сматрају да заслужују да буду награђени.   
Први круг избора биће одржан у периоду од 10. августа 2026. године до 15. августа 2026. године путем јавног, „он-лајн“ гласања на службеној „Facebook“ страници 

Градa Бијељина.
Првих пет простора, у свакој категорији, који освоје највише гласова, односно 

„лајкова“ на „Facebook“ страници, улазе у други круг избора. У другом кругу избора комисија именована за ту прилику ће посјетити све локације које су ушле у други круг и донијети коначну одлуку о најбоље пласираним учесницима.
